**PSYCHOLÓG NA NAŠEJ ŠKOLE**

**KTO JE NÁŠ ŠKOLSKÝ PSYCHOLÓG ?**

**Mgr.** **Diana Mezei** je k dispozícii študentom, pedagógom a rodičom na emailovej adrese: psychologzsorechovapoton@centrum.sk a osobne denne (v momentálnej situácii telefonicky **0904824693**)

v čase od 7:30 do 15:30.

**KTO JE TO PSYCHOLÓG ?**

Psychológ je **PARTNEROM** pre všetkých účastníkov vzdelávacieho procesu za každých okolností, pozorným a trpezlivým **POSLUCHÁČOM, DIAGNOSTIKOM, SPRIEVODCOM A KONZULTANTOM** pri riešení problémov, **MEDIÁTOROM** pri vyjednávaní a konfrontácii rôznych názorov, **ZRKADLOM** vzniknutých situácií a postojov, no predovšetkým je človekom s časom vyhradeným pre Teba/Vás ...

Hlavným pracovným nástrojom každého psychológa je **vzťah dôvery** a z neho vyplývajúca **mlčanlivosť psychológa.**

**ČO ROBÍ PSYCHOLÓG NA ŠKOLE ?**

Poslanie školskej psychológie a psychológa aj na našej škole je pomôcť:

* vytvárať atmosféru bez stresu, napätia a úzkosti
* kreovať priateľské a partnerské vzťahy medzi študentmi a učiteľmi ako aj študentmi navzájom, založené na dôvere, opore, pomoci a kooperácii
* vytvárať priestor pre otvorenú a úprimnú komunikáciu celého systému školy
* riešiť problémy vo vzájomnej spolupráci všetkých zainteresovaných strán
* zabezpečiť efektívnu spoluprácu školy a rodiny prostredníctvom vzájomnej kooperácie

Vo vzťahu k **ŠTUDENTOM POMÁHA RIEŠIŤ** problémy súvisiace s **učením** (motivácia k učeniu, tréma a strach z písomiek, zo skúšania, nespokojnosť so známkami, zlepšenie spôsobov učenia a všeobecného postoju k vzdelávaniu, poruchy učenia a i.) a **osobným životom**(problémy s adaptáciou pri nástupe do školy, so začlenením sa do kolektívu, vzťahy s priateľmi, rodičmi, komunikačné ťažkosti a i.).

**PEDAGÓGOM** pomáha porozumieť študentom a ich problémom a potrebám. Spolupracuje pri voľbe vhodného prístupu k študentom s poruchami učenia, správania, nadaným študentom, hľadá spolu s pedagógom výchovné metódy pre lepšiu spoluprácu študenta a učiteľa a i. Zároveň sa snaží chrániť osobnosť učiteľa pred psychickým vyčerpaním jeho osobnosti.

**PSYCHOLÓG** školy je k dispozícii rodičom pri riešení aktuálnych ťažkostí dieťaťa, poskytuje poradenstvo pri výchovných a študijných problémoch.

**PSYCHOLÓG ONLINE**
• Prežívaš ťažké obdobie a cítiš, že na to sám nestačíš?
• Trápi Ťa situácia v Tvojej rodine?
• Si bez nálady a strácaš radosť zo života?
• Ťažko sa Ti učí a trápia Ťa zlé známky?
• Máš pocit, že učitelia sú k Tebe nespravodliví?
• Nezapadol si do kolektívu a v triede sa necítiš dobre?
• Ubližuje Ti niekto?
• Možno Ti leží na srdci problém niekoho iného?
• Alebo Ťa trápi niečo celkom iné?